kardosdrur/scandi-wiki huggingface dataset:
Herlev Hospital

Herlev Hospital (tidligere Amtssygehuset i Herlev) er et sygehus i Herlev. Bygningen er blandt Danmarks højeste etagebygninger med 25 etager, en højde på 120 meter  og et grundareal på 30.000 m². Det blev indviet i 1976 efter en byggeperiode på 10 år. Hospitalet er et af landets største med en medarbejderstab på 4.000. Det er et områdehospital under Region Hovedstaden med døgnåben akutmodtagelse og en lang række specialafdelinger for hele hovedstadsområdet.

På Herlev Hospital findes også hovedafdelingen for sygehusapoteket Region Hovedstadens Apotek. Hospitalsapoteket leverer bl.a. medicin og andre farmaceutiske ydelser til Herlev Hospital.

I 1987 var hospitalet involveret i sagen om Sygehusbomberne, og den ikke detonerede bombe blev fundet og fjernet fra stedet.

Sygehuset huser også (udenfor) en masse skulpturer af skårede frugter og grøntsager.

Historie, baggrund og design 
Grundstenen til Herlev Hospital blev lagt i 1965. Byggeriet er tegnet af arkitekterne Bornebusch, Brüel og Selchau ud fra helt nye principper for sygehusbyggeri med ideen om patienten i centrum. Højhuset er konstrueret som seks sammenbyggede tårne og indrettet som en sengebygning med plejefaciliteter i tilknytning til sengestuerne. Det er suppleret med et lavere fleksibelt modulbyggeri til undersøgelser og behandling. Ved åbningen i 1976 blev de øverste ni etager lukket af som følge af en presset økonomi. Den sidste og 25. etage blev først taget i brug i 2007.

Billedkunstneren Poul Gernes stod for den indvendige udsmykning af Herlev Hospital med klare og stærke farver, der skal opmuntre patienter og personale. Enkelttårnene vender imod alle fire verdenshjørner, og farverne er afstemt efter dagslysets farvetemperatur - kølige farver mod nord og varme farver mod syd. Indvendigt er hospitalet endvidere indrettet med runde hjørner, der er nemme at gøre rene.

Billeder

Referencer

Eksterne henvisninger 

 Officiel hjemmeside for Herlev Hospital
 Herlev Hospital i Arkitekturbilleder.dk 

Hospitaler i Region Hovedstaden
Hospital
Skyskrabere i Danmark
Shattered

"Shattered" er en sang fra The Rolling Stones, og fandtes første gang på deres 1978 album Some Girls. Sangen er en refleksion over den amerikanske livsstil, og livet anno 1970erne i New York City, men der kan også høres den spirende engelske punk.
  
Indspilningerne forløb fra oktober til december 1977. ”Shattered” har tekst skrevet af Mick Jagger, på et guitarriff fra Keith Richards. Jagger fortalte i et Rolling Stone interview fra 1995, at han skrev teksten på bagsædet af en New York taxi. Mens Richards bidrog med hovedriffet, og sangens ”shadoobie”, er sangen dog en af Ron Wood store gyldne øjeblikke med The Stones. Wood spillede både lead- og pedal steel guitar, bass, og sammen med Charlie Watts på trommerne. Simon Kirke spillede conga. Derudover sang Jagger, mens Richards spillede elektrisk guitar, inklusiv soloen. Ian Stewart og Ian McLagan spillede henholdsvis klaver og orgel på sangen. Koret bestod af Ron Wood, Keith Richards og Mick Jagger .

“Shattered” blev udgivet som single i USA, og i 1979 nåede en 31. plads på Billboard Charts. The Stones lavede en bemærkelsesværdig optræden af sangen, kort efter dens udgivelse, fra en live episode af Saturday Night Live, hvor Jagger slikkede Woods læber i 5 sekunder, og revet sin bluse itu  .

En live version blev optaget under deres 1981 tour of America, og udgivet på 1982 live albummet Still Life. Det ville også være startsangen på 1981 opsamlingsalbummet Sucking in the Seventies, og i 2002 puttede The Stones også på deres Forty Licks.

Eksterne henvisninger 

Officiel tekst
Hør The Rolling Stoens med ”Shattered” fra 1981
Tekst og info om ”Shattered”

Fodnote 

Rolling Stones-sange
Singler fra 1978
Greenjolly

Greenjolly var det ukrainske bidrag til Eurovision Song Contest 2005. De deltog med sangen "Razom nas bahato", der på dansk betyder "Sammen er vi mange".

Musikgrupper fra Ukraine
Ukraines Eurovision Song Contest-deltagere 
Deltagere ved Eurovision Song Contest 2005
Kærestesorg

Kærestesorger (også kaldet hjertekvaler og meget andet) er en emotionel tilstand, som historisk set er blevet betragtet som en psykisk sygdom som fremkommer af de intense forandringer af følelser der forekommer ved forelskelse. Ibn Sena så besættelse som det første symptom på kærestesorger. Kærestesorger fremstår som en psykisk sygdom, og nogle mennesker lider mere af den end andre gør, og derfor rammes nogen hårdere end andre. 

Kærlighed
Indian National Congress

Indian National Congress (dansk: Det Indiske Kongresparti; i daglig tale The Congress eller Kongrespartiet) er det moderne Indiens vigtigste politiske parti.

Indian National Congress blev grundlagt i Mumbai i 1885. Oprindelig var partiet en moderat og reformvenlig bevægelse der havde den britiske regerings velsignelse.

Mere radikale tendenser og strømninger udviklede sig senere og førte til splittelser, deriblandt forårsaget af nationalisten Bal Gangadhar Tilak (1856-1920), en af de første og stærkeste fortalere for selvstændighed.

Efter den Første Verdenskrig kom partiet under Mohandas Gandhis indflydelse og krævede utvetydig selvstændighed fra England. Gandhis nære medarbejder Jawaharlal Nehru blev partiets formand i 1929.

Efter Indiens selvstændighed i 1947 blev Nehru den nye republiks første premierminister og partiet regerede uafbrudt indtil splittelser inden for partiet resulterede i et valgnederlag i 1977, hvor oppositionskoalitionen, folkefrontspartiet Janata Party opnåede absolut flertal, og dannede regering under Morarji Desai, der var tidligere medlem af Kongrespartiet, hvor han havde haft flere ministerposter, indtil han brød med Indira Gandhis centralistiske linje. 

Jawaharlal Nehru og hans familie har mere end nogen anden haft en afgørende betydning for Indian National Congress siden selvstændigheden, og udover Nehru selv, der var premierminister fra 1947-64, så var hans datter Indira Gandhi premierminister 1966-77 og 1980-84. Efter drabet på Indira Gandhi var hendes søn Rajiv Gandhi premierminister fra 1984 og indtil han blev dræbt ved et attentat i 1989. I dag er Rajivs enke Sonia Gandhi partiets præsident og deres søn Rahul Gandhi er partiets nuværende kronprins.

Eksterne henvisninger 

 www.inc.in - officiel website for Indian National Congress

Politiske partier i Indien
Porsild

Porsild kan henvise til:

 Morten P. Porsild – Dansk botaniker
 Erling Porsild – Dansk-Canadisk botaniker
Horses

Horse eller Horses har flere betydninger:
 Horses (album) – musikalbum af Patti Smith
 Band of Horses – tidligere navn på indie rockbandet Band of Horses
Blåhals

Blåhals (Luscinia svecica) er en mindre spurvefugl, der yngler i store dele af Eurasien samt det nordvestlige Alaska, mens den overvintrer på den Iberiske halvø, i det sydlige Asien, og i den nordlige halvdel af Afrika. Hannen er kraftigt blå på bryst og strube med varierende sorte, rødbrune og hvide tegninger alt efter underart. Den er en nær slægtning til nattergalen.

To underarter i Danmark 
Arten forekommer som to underarter i Danmark, nordlig blåhals (subsp. svecica), og sydlig blåhals (subsp. cyanecula). Den nordlige blåhals er en fåtallig besøgende når den trækker mellem sine yngleområder i de nordiske fjeldbirkeskove, og overvintringsområderne i den Iberisk halvø, det nordlige Afrika og det sydlige Asien. Den sydlige blåhals yngler i Danmark, og trækker sydpå om vinteren. Hannen af nordlig blåhals har en rødbrun strubeplet midt i det blå, mens sydlig blåhals har en hvidlig strubeplet midt i det blå. Hunner og ungfugle mangler helt den farvestrålende hals eller har kun en let antydning af den.

Sydlig blåhals ynglede første gang i Danmark i 1992 efter cirka hundrede års fravær og efterfølgende bredte den sig i marsklandet i Sydvestjylland med anslået 265 ynglepar i 2011. Siden er bestanden steget betydeligt, og den findes nu i vådområder i store dele af landet, om end udbredelsen stadig er ret lokal, specielt i østlige egne.

Kilder/Eksterne henvisninger 

 Dansk Ornitologisk Forenings beskrivelse af blåhals på www.dofbasen.dk/ART/. Version fra 12. september 2011 - En arkiveret version af hjemmesiden hos Internet Archive.

Fluesnappere
Fugle fra Eurasien
Danmarks fugle
Brahmi

Brahmi er et uddødt skriftsystem fra Indien.

Størstedelen af forskere mener, at brahmi har udviklet sig (eller været inspireret) af et semitisk skriftsystem, muligvis aramaisk. Ligesom disse er brahmi et abugida, dvs. et skriftsystem af konsonanter, hvor vokaler er betegnet af små tilføjede symboler. Nogle indiske forskere mener dog, at skriftsystemet nedstammer fra Indusskriften.

De første eksempler af brahmi findes i Nordvestindien. Fra omkring 250 f.Kr. er skriftsystemet velattesteret da mauryakejsern Ashoka brugte det for hans edikter.

Brahmi var forgænger til mange af Sydasien og Sydøstasiens skriftsystemer, deriblandt devanagari, bengalsk, gurmukhi, tibetansk, tamil, burmesisk, cambodjansk, thai.

Referencer 

Skriftsystemer
EM i curling 2008

Europamesterskabet i curling 2008 for herre- og kvindehold var det 34. EM i curling gennem tiden. Mesterskabet blev arrangeret af European Curling Federation og afviklet i Örnsköldsvik, Sverige i perioden 6. – 13. december 2008. 28 herre- og 21 kvindehold deltog i mesterskabet.

Mændenes europamesterskab blev for andet år i træk (og for 12. gang i alt) vundet af Skotland, som i en gentagelse af finalen fra EM 2007 besejrede Norge med 8-7 efter en ekstra ende. Bronzemedaljerne gik til Tyskland, som dermed vandt EM-medaljer for første gang siden 2004. Danmark blev repræsenteret af et hold anført af Ulrik Schmidt, som endte på femtepladsen.

Kvindernes turnering blev vundet af Schweiz, som i finalen vandt over de forsvarende europamestre fra værtslandet Sverige med 5-4. Sejren var Schweiz' femte EM-titel gennem tiden og den første siden triumfen ved EM 1996 i København. Bronzemedaljerne blev for andet år i træk vundet af Danmarks hold under ledelse af Angelina Jensen.

Format 
Ved tilmeldingsfristens udløb den 1. juli 2008 var der tilmeldt 31 herre- og 23 kvindehold til mesterskabet. Senere meldte tre herre- og to kvindehold imidlertid afbud, så mesterskabet endte med at have deltagelse af 28 herre- og 21 kvindehold.

For både mænd og kvinder gjaldt, at mesterskabet var opdelt i en A- og en B-turnering. I A-turneringen spillede 10 hold om det egentlige europamesterskab. Holdene, der sluttede som nr. 9 og 10 i A-turneringerne, blev rykket ned og skulle derfor spille B-EM året efter, mens de to bedste hold fra B-gruppen rykkede op i A-gruppen. A-turneringerne spilledes i Swedbank Arena, mens B-turneringerne blev afviklet i Skyttishallen.

Ud over EM-titlerne spillede både herre- og kvindeholdene om otte pladser ved VM i 2009. De syv bedst placerede hold ved A-EM kvalificerede sig direkte til VM, mens nr. 8 ved A-EM spillede bedst af tre kampe mod vinderen af B-EM om den sidste VM-plads.

Mænd

A-EM

Slutspil

B-EM 

</table>

Gruppe B1

Gruppe B2

Slutspil

VM-kvalifikation 
De syv bedste hold ved A-EM kvalificerede sig direkte til VM 2009 i Canada. Den sidste europæiske plads gik til vinderen af et opgør i bedst af tre kampe mellem A-EM's nr. 8 og vinderen af B-EM, og i denne dyst sejrede Finland over Sverige med 2-1 i kampe. Dermed mislykkedes Sverige for første gang nogensinde at kvalificere sig til VM.

Kvinder

A-EM

Slutspil

B-EM

Gruppe B1

Gruppe B2

Slutspil

VM-kvalifikation 
De syv bedste hold ved A-EM kvalificerede sig direkte til VM 2009 i Sydkorea. Den ottende og sidste europæiske VM-plads gik til vinderen af et opgør i bedst af tre kampe mellem A-EM's nr. 8 og vinderen af B-EM, og i denne dyst sejrede Norge over England med 2-1 i kampe.

Kilder / eksterne henvisninger 
EM i curling 2008  (officiel hjemmeside)  
CupOnline – Le Gruyère European Curling Championships 2008 – Live scores   
World Curling Federation – Results & Statistics – Le Gruyère European Curling Championships 2008 – Men 
World Curling Federation – Results & Statistics – Le Gruyère European Curling Championships 2008 – Women 
 

2008
Curling i 2008
Curling i Sverige
Örnsköldsvik
Modena (provins)

Provinsen Modena (it. Provincia di Modena) er en provins i regionen Emilia-Romagna i det nordlige Italien. Modena er provinsens hovedby.

Der var 633.993 indbyggere ved folketællingen i 2001.

Geografi 
Provinsen Modena grænser til:
 i nord mod Lombardiet (provinsen Mantova),
 i øst mod provinserne Ferrara og Bologna,
 i syd mod Toscana (provinserne Lucca og Pistoia) og
 i vest mod provinsen Reggio Emilia.

Ferrarifabrikkerne ligger i Maranello nogle kilometer syd for Modena.

Kommuner 

 Bastiglia
 Bomporto
 Campogalliano
 Camposanto
 Carpi
 Castelfranco Emilia
 Castelnuovo Rangone
 Castelvetro di Modena
 Cavezzo
 Concordia sulla Secchia
 Fanano
 Finale Emilia
 Fiorano Modenese
 Fiumalbo
 Formigine
 Frassinoro
 Guiglia
 Lama Mocogno
 Maranello
 Marano sul Panaro
 Medolla
 Mirandola
 Modena
 Montecreto
 Montefiorino
 Montese
 Nonantola
 Novi di Modena
 Palagano
 Pavullo nel Frignano
 Pievepelago
 Polinago
 Prignano sulla Secchia
 Ravarino
 Riolunato
 San Cesario sul Panaro
 San Felice sul Panaro
 San Possidonio
 San Prospero
 Sassuolo
 Savignano sul Panaro
 Serramazzoni
 Sestola
 Soliera
 Spilamberto
 Vignola
 Zocca

Eksterne henvisninger 
 Modena i Salmonsens Konversationsleksikon fra 1924
Parma (provins)

Provinsen Parma (it. Provincia di Parma) er en provins i regionen Emilia-Romagna i det nordlige Italien. Parma er provinsens hovedby.

Der var 392.976 indbyggere ved folketællingen i 2001.

Geografi 
Provinsen Parma grænser til:
 i nord mod Lombardiet (provinserne Cremona og Mantova),
 i øst mod provinsen Reggio Emilia,
 i syd mod Toscana (provinsen Massa-Carrara) og mod Liguria (provinserne La Spezia og Genova) og
 i vest mod provinsen Piacenza.

Kommuner  

 Albareto
 Bardi
 Bedonia
 Berceto
 Bore
 Borgo Val di Taro
 Busseto
 Calestano
 Collecchio
 Colorno
 Compiano
 Corniglio
 Felino
 Fidenza
 Fontanellato
 Fontevivo
 Fornovo di Taro
 Langhirano
 Lesignano de' Bagni
 Medesano
 Monchio delle Corti
 Montechiarugolo
 Neviano degli Arduini
 Noceto
 Palanzano
 Parma
 Pellegrino Parmense
 Polesine Zibello
 Roccabianca
 Sala Baganza
 Salsomaggiore Terme
 San Secondo Parmense
 Sissa Trecasali
 Solignano
 Soragna
 Sorbolo Mezzani
 Terenzo
 Tizzano Val Parma
 Tornolo
 Torrile
 Traversetolo
 Valmozzola
 Varano de' Melegari
 Varsi
Winterthur

Winterthur (fransk Winterthour) er med  indbyggere den sjettestørste by i Schweiz og den næststørste by i Kanton Zürich.

Byen var tidligere en vigtig industriby, men er nu mere kendt som uddannelses- og kulturby. Byen rummer 16 museer og den gamle by rummer det største gågadeområde i landet.

Banegården har den tredjestørste togfrekvens i Schweiz og 15 kilometer sydvest for byen ligger Zürich Lufthavn.

Referencer

Eksterne henvisninger 

 
Byer i Schweiz
Kanton Zürich
Sheik

Shaykh eller sheikh (dansk retskrivning: sheik) er en hæderstitel på en respekteret eller vis ældre muslim. Betegnelsen anvendes i de islamiske trosretninger, hvor de største er sunnisme og shiisme.

Se også 
 Ayatollah
 Marja
 Mufti
 Mullah
 Sayyid
 Ulama

Islam
Shia-islam
Sunni-islam
Stillingsbetegnelser
Sussex County (Delaware)

Sussex County er et county i den sydlige del af delstaten Delaware i USA. Hovedbyen er Georgetown. I år 2000 var indbyggertallet 156.638, men det skønnes, at det i 2005 er steget til 176.548, en stigning på 12,7%.

Sussex County er Delawares største county efter areal. Den første europæiske bosættelse i delstaten skete i 1631 nær hvad der nu er byen Lewes. Sussex County blev oprettet i 1683.

Geografi 
Ifølge den officielle opgørelse har Sussex County et samlet areal på 3.097 km², hvoraf 668 km² (21.58%) er vand.

Den østlige del af amtet er præget af strande og feriebyer. Den vestlige del er centret for Delawares landbrugsområder.

Tilgrænsende amter 
 Kent County – nord
 Cape May County – nordøst¹
 Worcester County – syd
 Dorchester County – sydvest
 Wicomico County – sydvest
 Caroline County – nordvest

¹ over Delaware Bay; ingen landgrænse

Byer 
 Bethany Beach
 Bethel
 Blades
 Bridgeville
 Dagsboro
 Delmar (en del af Delmar ligger i Maryland)
 Dewey Beach
 Ellendale
 Fenwick Island
 Frankford
 Georgetown
 Greenwood
 Gumboro
 Henlopen Acres
 Laurel
 Lewes
 Lincoln
 Long Neck
 Milford (en del af Milford ligger i Kent County)
 Millsboro
 Millville
 Milton
 Ocean View
 Rehoboth Beach
 Seaford
 Selbyville
 Slaughter Beach
 South Bethany

Eksterne henvisninger 
 Officiel hjemmeside

Sussex County
Ion Antonescu

Ion Antonescu (15. juni 1882 i Piteşti – 1. juni 1946 nær Jilava) var en rumænsk officer og 1940-44 regeringschef med diktatorisk magt.

Antonescu deltog i 1. verdenskrig som officer og udnævntes i 1933 til chef for den rumænske hærs generalstab. Fra 1937 til 1938 var han forsvarsminister. For at afværge et truende kupforsøg af Jerngarden, en fascistisk organisation, udnævnte kong Carol 2. ham til ministerpræsident med nærmest diktatoriske beføjelser. Antonescu havde imidlertid god kontakt til Jerngarden, og efter få dages forløb blev Carol 2. tvunget væk fra tronen og sendt i landflygtighed. Han blev erstattet af sin unge søn Michael 1. 

Antonescu betragtede Sovjetunionen som den magt, der var farligst for Rumæniens sikkerhed og uafhængighed og tilnærmede sig derfor det nazistiske Tyskland. I 1941 gik Rumænien derfor med i krigen mod Sovjetunionen på tysk side. I slutningen af 1942 led den rumænske hær store tab, især i forbindelse med kampene omkring Stalingrad. 

Antonescu skabte sit eget rumænske Holocaust. Mere end 300.000 jøder og over 20.000 romaer blev myrdet.

Krigen gik stadig dårligere, og i 1944 skabte Antonescu hemmelig kontakt med Sovjetunionen med henblik på at sikre Rumæniens uafhængighed. Men i august 1944 gik Den Røde Hær til storangreb på Rumænien, og 23. august 1944 blev diktatoren styrtet af en koalition af oppositionspolitikere, som blev støttet af kongen. 

En "folkedomstol" dømte i maj 1946 ved en offentlig proces Ion Antonescu til døden ved skydning. Straffen blev eksekveret den 1. juni samme år. 

Ion Antonescu var den første rumæner til at blive dekoreret med Jernkorsets Ridderkors.

Eksterne henvisninger

Referencer 

Politikere fra Rumænien
Militærfolk fra Rumænien
Modtagere af Jernkorset
Personer henrettet ved skydning
Logningsbekendtgørelsen

Logningsbekendtgørelsen hvis fulde titel er "Bekendtgørelse om udbydere af elektroniske kommunikationsnets og elektroniske kommunikationstjenesters registrering og opbevaring af oplysninger om teletrafik" er en nu ophævet dansk bekendtgørelse, der bl.a. pålagde teleselskaber at registrere (logge) teledata. Logningsbekendtgørelsen var gældende fra september 2007 til marts 2022.

Logningsbekendtgørelsen implementerede det europæiske logningsdirektiv (2006/24/EC), der blev vedtaget som en konsekvens af Terrorangrebet i Madrid i 2004. Ved EU-domstolens dom af 8. april 2014 underkendte domstolen logningsdirektivet, idet direktivet af Domstolen blev anset som et for omfattende og alvorligt indgreb i retten til privatlivets fred og ikke i tilstrækkelig grad tager hensyn til beskyttelse af personoplysninger. Logningsdirektivet er trods domstolens dom fortsat i kraft, men som en konsekvens af dommen må det forventes, at direktivet ændres. Logningsbekendtgørelsen forblev på trods af dommen i kraft indtil 2022. 

Det anslås, at der i 2008 var lagret 415 milliarder dataoplysninger, svarende til et gennemsnit på 82.000 poster på hver dansker. Systemet koster omkring 50 millioner kr. om året at drive og havde pr. 2008 medført 3.483 forespørgsler fra politiet, men kun 134 af dem var vedrørende internettrafik.

Logningsbekendtgørelsen §4
Logningsbekendtgørelsen påbød i §4 telefoniselskaber at registrere:
 det opkaldende nummer (A-nummer) samt navn og adresse
 det opkaldte nummer (B-nummer) samt navn og adresse
 nummeret hvortil B-nummeret er omstillet (C-nummer) samt navn og adresse
 kvittering for modtagelse af meddelelser
 identiteten på det benyttede kommunikationsudstyr (IMSI- og IMEI-numre)
 den eller de celler en mobiltelefon er forbundet til ved kommunikationens start og afslutning samt de tilhørende masters præcise geografiske eller fysiske placering på tidspunktet for kommunikationen
 tidspunktet for kommunikationens start og afslutning og
 tidspunktet for første aktivering af anonyme tjenester (taletidskort).

Logningsbekendtgørelsen §5
Logningsbekendtgørelsen påbød i §5 udbydere af internetservices at registrere sessioners første og sidste pakke:
 afsendende IP-adresse
 modtagende IP-adresse
 transportprotokol
 afsendende portnummer
 modtagende portnummer
 tidspunkt

Logningsbekendtgørelsen §5, stk. 2 
Overvågningsloven påbyder i §5m stk. 2 udbydere af internetadgang at registrere om brugeren:
 den tildelte brugeridentitet
 den brugeridentitet og det telefonnummer, som er tildelt kommunikationer, der indgår i et offentligt elektronisk kommunikationsnet
 navn og adresse på den abonnent eller registrerede bruger, til hvem en IP-adresse, en brugeridentitet eller et telefonnummer var tildelt på kommunikationstidspunktet
 tidspunktet for kommunikationens start og afslutning

Hvis der er tale om trådløst udstyr, skal den præcise geografiske placering af udstyret også registreres.

Logningsbekendtgørelsen § 9
De i medfør af §§ 4 – 6 registrerede oplysninger skal opbevares i 1 år.

Se også 
 1984.dk

Referencer

Ekstern henvisning 
 Logningsbekendtgørelsen på retsinformation.dk

Danmarks love
Jura
Arne Hovde

Arne Hovde (28. august 1914 i Vikersund – 12. april 1936) var en norsk skihopper, der konkurrerede i begyndelsen af 1930'erne.

Medaljer 
 Ski-VM 1934 – sølv i normalbakke

Eksterne henvisninger 
 

Skihoppere fra Norge
Kontrast (lys)

Kontraster kan enten beskrives som forskelle i belysningsstyrke mellem tilgrænsende områder (luminanskontrast), for eksempel sorte bogstaver på hvid bund, eller som forskelle i farve (farvekontrast).

Lys
Worth County

Worth County er navnet på tre amtsområder i USA:

 Worth County, Georgia – et amt i delstaten Georgia
 Worth County, Iowa – et amt i delstaten Iowa
 Worth County, Missouri – et amt i delstaten Missouri
Andrew Symonds

Andrew Symonds (født 9. juni 1975 i Birmingham, England, død 14. maj 2022) var en australsk cricketspiller. Han blev adopteret fra Caribien af engelske forældre. De flyttede senere til Australien da han var et år gammel, og der begyndte Symonds at spille cricket. Han var en af de mest profilerede spillere på Australiens landhold.

Referencer

Eksterne henvisninger 

Cricketspillere fra Australien
Engelsk-australiere
Glænø

Glænø er en dansk ø der ligger 10 km sydøst for Skælskør mellem Karrebæksminde Bugt og Basnæs Nor. 

Glænø er 5,6 km² stor og har 50 beboere (2014). Øen er forbundet med fastlandet (Sjælland) med en dæmning på omkring 100 m.

De centrale dele af øen er opdyrket, men ud mod kysten findes en række vådområder, hvor der er mange fugle, deriblandt mange klyder. Derudover er disse arealer rasteplads for en række trækfugle. Glænø  er en del af  Natura 2000-område nr. 162 Skælskør Fjord og havet og kysten mellem Agersø og Glænø og er også ramsarområde. og indgår i Holsteinborg Nor Vildtreservat.

Sagnet fortæller at Glænøs søsterø "Vænø" er sunket ned i havet og venter på den andens undergang. Når havet er stille skal man kunne skimte Vænøs græsgange i dybet og kirkeklokken kan høres fra havbunden.

Maleren Knud Kyhn malede tit på Glænø.

Referencer 

Øer i Danmark
Naturbeskyttelse i Danmark
Vildtreservater i Danmark
Slagelse Kommunes geografi
Thomas André Ødegaard

Thomas André Ødegaard (født 12. februar 1971 i Norge) er en tidligere professionel fodboldspiller (målmand) fra Norge, der i dag er målmandstræner i den norske tippeligaklub Strømsgodset.

Klubber 
 Konnerud
 Glassverket
 Skiold
 Drafn
 Rosenborg
 Viking
 Strømsgodset

Eksterne links 
 Spillerprofil på Transfermarkt

Fodboldspillere fra Norge
Fodboldspillere fra Rosenborg BK
Fodboldspillere fra Strømsgodset IF
Fodboldspillere fra Viking FK